OSNOVNA ŠKOLA DOMAŠINEC

M. KOVAČA 1, DOMAŠINEC

40318 DEKANOVEC

OIB: 64297918539

MB: 03108953

RKDP: 13713

Domašinec, 29.01.2020. godine

**BILJEŠKE UZ FINANCIJSKE IZVJEŠTAJE 31.12.2019. GODINE**

Ove bilješke podnose se uz financijske izvještaje: Izvještaj o prihodima i rashodima, primicima i izdacima (PR-RAS), Bilanca (BIL), Izvještaj o promjenama u vrijednosti i obujmu imovine i obveza (P-VRIO), Izvještaj o obvezama (Obveze) te Izvještaj o rashodima prema funkcijskoj klasifikaciji (RAS-funkcijski). Set izvještaja predaje se u elektronskom obliku FINA-i, Međimurskoj županiji, MZO-u te Državnom uredu za reviziju. Za potrebe MZO-a, nadležnog Ureda Međimurske županije te Državnog ureda za reviziju dostavljaju se i obvezne Bilješke uz financijske izvještaje.

Bilješke sadržavaju objašnjenja uz neke, značajnije pozicije na obrascima, radi lakšeg tumačenja vrijednosti koje su u izvještajima navedene.

**Bilješka br. 1 – Izvještaj o prihodima i rashodima, primicima i izdacima**

Svi prihodi knjiženi su datumom primitka, tj. u 2019. godini, a rashodi datumom obračuna rashoda – do 31.12.2019. godine osim u slučaju kontinuiranih rashoda, za koje su ovdje predviđeni isključivo rashodi za plaće i naknade za 12. mjesec 2019. godine za zaposlenike koji te plaće i naknade primaju od Ministarstva znanosti i obrazovanja (budući da bi se tu radilo o 13. rashodima u tekućoj fiskalnoj godini, a za koje nisu primljena sredstva, ti se rashodi razgraničavaju na kontinuirane rashode i, kao i protekle godine, knjiže na rashode u siječnju iduće godine). Ukupan tekući višak prihoda poslovanja iznosi 7.507 kn (poz. 405), a taj se višak uvećava s viškom iz prethodnog razdoblja u iznosu 54.283 kn (poz. 407) te sada ukupni višak s uključenim prenesenim viškom ove godine iznosi 61.790 kn (AOP 635).

Od ostalih pozicija koje su iskazane u ovom obrascu ističem samo one koji imaju velika odstupanja.

Tako na poz. 065 postoji značajnije povećanje kapitalnih pomoći proračunskim korisnicima iz proračuna koji im nije nadležan- najviše sredstva uplaćeno je za udžbenike.

Na poziciji 116- ostali nespomenuti prihodi, smanjenje na kontu 6526 zbog manjeg broja učenika u odnosu na prethodnu godinu, te se smanjio broj djece koja se hrane.

Poz. 132 pokazuje smanjenje prihoda iz nadležnog proračuna, ove godine bilo je manje uplaćenih prihoda za energente, materijalne troškove te za investicijsko održavanje.

Poz. 159- doprinosi za obvezno zdravstveno osiguranje, dolazi do smanjenja jer doprinosa od 1/2019 više nema.

Što se tiče materijalnih rashoda (pozicije 160-184) imamo neka povećanja i neka smanjenja, ali sve u granicama prihvatljivog. Porasli su npr. rashodi za materijal i dijelove za tekuće i investicijsko održavanje , sitni inventar (ove godine kupilo se više nastavnog pribora), usluge tekućeg i investicijskog održavanja, intelektualne usluge-ove godine bilo je više ispitivanja (elektroinstalacije i munjobrana te ispitivanje radne opreme).

Pozicija 246 odražava knjiženje radnih udžbenika u iznosu od 23,855 kn čega prethodne godine nije bilo.

Pozicija 259 odražava tekuće donacije u novcu, ove godine je veći iznos zbog donacija za izvanučioničku nastavu.

Pozicije koje se odnose na rashode za nabavu dugotrajne imovine su manje (zbroj na AOP 341) i iznose 150.736 kn. Nabavljena je oprema za razrede i urede, namještaj za učionicu kem./bio.

**Bilješka br. 2 – Bilanca**

Poz. 1-63 odnose se vrijednosti stavaka imovine i ispravka vrijednosti imovine. Budući da su vrijednosti u potpunosti usklađene s analitikom osnovnih sredstava, pozicije su točne i prikazuju povećanja gdje je bilo novih nabavki, tj. kod povećanja vrijednosti medicinske i laboratorijske opreme te opreme za održavanje.

Poz. 64 – povećanje novčanih sredstava na žiro-računu i u blagajni odraz je trenutnih novčanih tokova na određeni dan, ali i ukupnog tijeka novca u 2019. godini i ta pozicija prikazuje iznos od 119.256 kn, no velika većina novčanih sredstava je namijenjena za plaćanje obveza koje dospijevaju u 2020. Godini.

Poz. 80 – ostala potraživanja – odnosi se na potraživanja od HZZO-a za bolovanje dulje od 42 dana za posljednja tri mjeseca 2019. godine.

Poz. 152 - odnosi se na nenaplaćena potraživanja za školsku prehranu učenika.

Poz. 161 – odnosi se isključivo na kontinuirane rashode za plaće i naknade za 12. mjesec 2019. godine za zaposlenike koji te plaće i naknade primaju od Ministarstva znanosti i obrazovanja.

Poz. 221 – odnosi se na naplaćene prihode budućih razdoblja i to, sukladno provedenoj Inventuri: na 1.100 kn za primljena sredstva za izvanučioničku nastavu od MZO-a iz 2015. godine, a neizvršenu uplatu turističkoj agenciji u stečaju od koje nije bio primljen račun za izvršenu uslugu.

Poz. 225 – vlastiti izvori iz proračuna – daje bilančnu ravnotežu između konta 911 i klase 0 (AOP 002) i to u iznosu od 3.264.321 kn

Poz. 245 – izvanbilančni zapisi u aktivi i pasivi u iznosu 179.447, kn – odnosi se na vrijednost opreme u najmu – 3 fotokopirna aparata prema procjeni dobavljača opreme, u iznosu 13.250 kn te prijenosna računala Lenovo, projektora ViewSonic, prijenosno računalo te tablete za učenike.

**Bilješka br. 3 – Izvještaj o obvezama**

Nema značajnijih nepoznatih elemenata koje bi trebalo pojašnjavati. Obveze iskazane na poziciji 090 ovog Izvještaja nisu imale valutu plaćanja u 2019. godini, već u 2020. godini ili se radi o tzv. kontinuiranim rashodima za koje su iskazane obveze, a naplata slijedi u siječnju 2020. godine što je i zakonski utemeljeno.

**Bilješka br. 4 – Izvještaj o promjenama u vrijednosti i obujmu imovine i obveza**

U 2019. godini nije bilo povećanja niti smanjenja vrijednosti i obujma imovine i obveza.

**Bilješka br. 5 – Izvještaj o rashodima prema funkcijskoj klasifikaciji**

Napominjemo da je ovo već uobičajena praksa prilikom predaje seta financijskih izvještaja kako se popunjava ovaj obrazac, a prema Uputi Ministarstva financija te stručnih službi RRIF-a za osnovne škole popunjava se isključivo podatak na poziciji 0912 – Osnovno obrazovanje te podatak na poziciji 096 – dodatne usluge u obrazovanju. Ovaj drugi podatak odnosi se na vrijednosti rashoda za školsku prehranu, a prvi obuhvaća ukupne rashode OŠ Domašinec umanjene za ovaj drugi podatak.

Voditelj računovodstva: M.P. Ravnateljica:

Danijela Pintarić Martina Kivač, mag.theol.